CELEX: 31990R2715
Language: el
Date: 1990-09-21 00:00:00
Title: Κανονισμός (ΕΟΚ) αριθ. 2715/90 της Επιτροπής της 21ης Σεπτεμβρίου 1990 για τη θέσπιση διατάξεων περί των επιστροφών κατά την εξαγωγή στον τομέα του βοείου κρέατος

Avis juridique important

|

31990R2715

Κανονισμός (ΕΟΚ) αριθ. 2715/90 της Επιτροπής της 21ης Σεπτεμβρίου 1990 για τη θέσπιση διατάξεων περί των επιστροφών κατά την εξαγωγή στον τομέα του βοείου κρέατος  

Επίσημη Εφημερίδα αριθ. L 258 της 22/09/1990 σ. 0026 - 0026

***** ΚΑΝΟΝΙΣΜΟΣ (ΕΟΚ) αριθ. 2715/90 ΤΗΣ ΕΠΙΤΡΟΠΗΣ  της 21ης Σεπτεμβρίου 1990  για τη θέσπιση διατάξεων περί των επιστροφών κατά την εξαγωγή στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 17ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 18 παράγραφος 6,  τον κανονισμό (ΕΟΚ) αριθ. 885/68 του Συμβουλίου της 28ης Ιουνίου 1968 περί θεσπίσεως στον τομέα του κρέατος, των γενικών κανόνων για τη χορήγηση των επιστροφών κατά την εξαγωγή και των κριτηρίων καθορισμού του ύψους τους (3), όπως τροποποιήθηκε τελευταία από τον κανονισμό (ΕΟΚ) αριθ. 427/77 (4), και ιδίως το άρθρο 6 παράγραφος 3,  Εκτιμώντας:  ότι, βάσει του κανονισμού (ΕΟΚ) αριθ. 1309/90 της Επιτροπής της 18ης Μαΐου 1990 για τον καθορισμό των επιστροφών κατά την εξαγωγή στον τομέα του βοείου κρέατος (5), αποφασίστηκε να μην καθοριστεί επιστροφή για τα προϊόντα που εξάγονται προς τη Λαϊκή Δημοκρατία της Γερμανίας· ότι δικαιολογείται να μην ληφθεί υπόψη αυτός ο μη καθορισμός της επιστροφής για τον προσδιορισμό του χαμηλότερου ποσού της επιστροφής που χορηγείται σε περίπτωση εξαγωγής αναπαραγωγικών ζώων καθαράς φυλής και κονσερβών κρέατος, εκτός των μη μαγειρευμένων, προς άλλους προορισμούς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο μη καθορισμός επιστροφής κατά την εξαγωγή των προϊόντων που υπάγονται στους κωδικούς ΣΟ 01 02 1000 και 16 02 50 90 με προορισμό τη Λαϊκή Δημοκρατία της Γερμανίας και των οποίων το ποσό είναι μικρότερο του χαμηλότερου ποσού που καθορίζεται για τους άλλους προορισμούς, δεν λαμβάνεται υπόψη για τον προσδιορισμό του μικρότερου ποσού της επιστροφής κατά την έννοια του άρθρου 20 του κανονισμού (ΕΟΚ) αριθ. 3665/87 της Επιτροπής (6), ούτε για την εφαρμογή του άρθρου 4 παράγραφος 7 και του άρθρου 5 παράγραφος 3 του κανονισμού (ΕΟΚ) αριθ. 565/80 του Συμβουλίου (7).  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινότητων.  Εφαρμόζεται από την 1η Αυγούστου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 61 της 4. 3. 1989, σ. 43.  (3) ΕΕ αριθ. L 156 της 4. 7. 1968, σ. 2.  (4) ΕΕ αριθ. L 61 της 5. 3. 1977, σ. 16.  (5) ΕΕ αριθ. L 129 της 19. 5. 1990, σ. 21.  (6) ΕΕ αριθ. L 351 της 14. 12. 1987, σ. 1.  (7) ΕΕ αριθ. L 62 της 7. 3. 1980, σ. 5.